
Amsterdam, October 2016. 

KA-MATRIX je uz potporu zaklade Kultura Nova or- 
ganizirao sredinom listopada 2016. godine studi- 
jsko putovanje u Amsterdam i Utrecht kako bi se 
ostvarili novi kontakti s više nizozemskih umjet- 
nika, voditelja nezavisnih umjetničkih prostora 
i producenata u kulturi te zajednički planiralo 
buduče suradnje i kulturne razmjene s domačim 
organizacijama. 

Uz sastanke s organizatorima aktivnosti, voditelji- 
ma centara u Amsterdamu (W139, OT301, NDSM, 
Arti et Amicitiae) i Utrechtu (De Pionier - Critical 
Mass), te s multimedijskim umjetnicima odlazak 
je bio još jedna prilka za upoznavanje s načinom 
rada, financiranja, upravljanja i programiranja 
aktivnosti i prostora, kao i estetskim, tehničkim i 
društveno angažiranim pristupom radu. 

Amsterdam je jedan od najznačajnijih svjetskih 
kulturnih centara. To potvrđuje i činjenica da de- 
setak posto od gotovo devetsto tisuča stanovnika 
radi u kulturi, od javnih ustanova, gradskih ureda 
i komercijalnih kulturnih pogona pa do autonom- 
nih kulturnih centara. Stoga nije teško zamisliti da 
se svakodnevno događa više različitih kulturnih 
sadržaja, bez obzira o kojem se vidu kulturne 
produkcije, žanra ili estetike radi. Več površno 
pretraživanje mnogobrojnih web-portala otvara 
puno mogučnosti za promišljanje, no želja za pro- 
nalaskom centara čiji se rad (da o financijama ne 
govorimo), može na neki način usporediti i "pres- 
likati" na Hrvatsku, donekle otežava potragu. 

Na sreću, Amsterdam daje toliko mogućnosti da 
se, bez obzira na dugo naslijeđe nezavisne kul- 
turne scene i visok profesionalizam nezavisnih 
pogona, mogu pronaći prostori i umjetnici čije se 
djelovanje uvjetno može zamisliti i u domaćem 
kontekstu. 

<prostori> 

W139 

NDSM 

CnticaL Mass / De Piomer 
Arti et Amicitiae 
OT301 

<umjetnici> 

Alex Fischer 
Mare Kooien 
Djordje Simic / Djoxfutura 
Nadia Benchangra 
Vladimir Hristov 
Bert Jacobs 
Tabe Hemmes 
Marcel van den Berg 

<kalendar> 

12.10. W139 - Als het zwart is heb je nog 5 minuten 
12.10. Djoxfutura a.k.a. Djordje Simic 

13.10. NDSM - Mare Kooien 
13.10. Vladimir Hristov 

14.10. Critical Mass (Utrecht) 
15.10. W139 - Nadia Benchangra 

15.10. OT301 - Alex Fischer 
15.10. Arti et Amicitiae - Boogie VVoogie Rhythm Section 


3 vlaka 


§ dana 




2 grada 


3 izložbe 


5 prostora 


7 umjetnika 




VVarmoesstraat 139 
1012 JB Amsterdam 
Netherlands 


N 52° 22' 25.31” 
E 4° 53' 45.61” 


MJESTO ZA 
SUVREMENU UMJETNOST 

Obilazak nezavisnih kulturnih centara Am- 
sterdama dobro je početi u prostoru W139, 
osobito ako se u Amsterdam dođe vla- 
kom. Prostor je udaljen 10-ak minuta hoda 
od Centraal Station i nalazi se u jednoj od 
turistički najprometnijih ulica, VVarmoess- 
traat, nedaleko svjetski poznatog trga Dam. 
Početkom listopada 2016. godine tu je ot- 
vorena izložba / instalacija devet lokalnih 
umjetnika pod nazivom A/s het zwort is heb 
je nog 5 minuten. 

Na ulazu goste dočekuje Tabe Hemmes, je- 
dan od umjetnika iz grupe koja je tijekom de- 
setak dana postavljala izložbu unutar galeri- 
jskoga prostora. Osim dežurstva na ulazu 
Tebe na licu mjesta crta male radove kojima 
prekriva cijelo predvorje. 

U centralnom dijelu postavljena je instalaci- 
ja - kuhinja od recikliranih materijala, drveta, 
starog kuhinjskog pribora i posuđa koje su 
članovi kolektiva prikupili iz raznih izvora, od 
buvljaka do donacija prijatelja. Na završnoj 
zabavi koja če ujedno biti i zatvaranje izložbe 
dijelovi instalacije bit će razdijeljeni pos- 
jetiteljima. Zanimljivost instalacije je da se 
cijela “kuhinja” i koristi: član umjetničke 
grupe Marcel van den Berg priprema wok za 
svoju ekipu i gladne posjetitelje. Treći član 
dežurnog tima, Bert Jacobs, tijekom dana je 
uglavnom zadužen za nabavu sastojaka za 
večeru u okviru izložbe te davanje informaci- 
ja posjetiteljima. Dio izložaka čini i jedna ve- 
lika instalacija rasklopljena uoči otvaranja 
na male dijelove, koji se nalaze u omotni- 
cama, i koje posjetitelji mogu odnijeti. 









W139 usmjeren je isključivo na nezavisnu 
scenu, konceptualne instalacije i izložbe 
nekomercijalnih autora, i kao takav opstaje 
dugi niz godina u samom centru Amster- 
dama, nedaleko glavnog kolodvora i trga 
Dam, nezaobilazne točke svih turističkih 
tura. 

Prostor če najbolje predstaviti Nadia Ben- 
changra, voditeljica galerije i umjetničkog 
centra: - W139 pokrenut je još 1979. godine 
od strane umjetnika nezadovoljnih stan- 
jem u Amsterdamu gdje su u muzejima i 
galerijama mogli izlagati samo komercijalni 
umjetnici odnosno poznate “zvijezde" kul- 
turne scene. Grupa umjetnika skvotirala je 
prostor starog kazališta i tu krenula raditi 
vlastite izložbe, postavljati instalacije dok 
se vikendima organiziralo pank koncerte. 
Mladi umjetnici napravili su prostor u ko- 
jem se umjetnici mogu neometano baviti 
istraživanjem i stvaranjem svojih radova. 
Nakon godina rada kao skvot tijekom 1990.- 
tih voditelji W139 otkupljuju zgradu po po- 
voljnim uvjetima od gradskih vlasti. 

Danas samostalni umjetnici i kolektivi ovdje 
imaju mjesto u kojem izrađuju i predstavl- 
jaju vlastite koncepte neometani od pro- 
stornih i tehničkih ograničenja koja imaju 
konvencionalni galerijski prostori, 
lako se koncept nije promijenio, i sami 
voditelji napominju rast prostora iz anti-es- 
tablishment art skvota u visokoprofesional- 
nu izvaninstitucionalnu platformu za suvre- 
menu umjetnost. Program današnjeg W139 
obuhvača rad nizozemskih i međunarodnih 


umjetnika koji ovdje razvijaju novu, 
site-specific, umjetnost. Unatoč svim 
tehničkim uvjetima prostor nije izgubio 
onaj šarm i slobodu s kraja 1970.-ih. 

Ulica u kojoj se nalazi, VVarmoesstraat, 
jedna je od najposjećenijih od strane 
turista jer upravo tu počinje zona “crvenih 
svjetiljki" i “coffee shopova” pa lokalne 
vlasti s odobravanjem gledaju na “al- 
ternativnu" umjetničku ponudu koja, 
barem na ovoj adresi, skreče turiste s 
“uobičajene rute" centrom Amsterdama, a 
uz to daje priliku mladim umjetnicima za 
osmišljavanje vlastitih koncepata. W139 u 
potpunosti doprinosi slici grada kao jed- 
nog od najvažnijih svjetskih umjetničkih 
središta. 

Osim spomenutoga, postoji još nekoliko 
drugih prostora koji pripremaju izložbe i 
instalacije. Jedno od najpoznatijih je kom- 
pleks nekadašnjeg brodogradilišta NDSM, 
07307, klubovi Radion, OCCII, Plantage... 

Tt. Neveritavveg 61 
1033 WB Amsterdam 
Netherlands 

N 52° 23' 55.98” 
E 4° 53' 32.18” 


NOVI KULTURNI 
CENTAR AMSTERDAMA 





Sjeverni dio grada, Noord, nalazi se s 
druge strane kanala. Do nekadašnjeg 
brodogradilišta NDSM vozi stalna trajekt- 
na linija koja kreće s glavnog željezničkog 
kolodvora, Amsterdam Centraal. Za 
razliku od odlaska u NDSM prije dvije 
godine, ovaj put imam više vremena na 
raspolaganju, a dolazim s namjerom sas- 
tanka s Marcom Koolenom, umjetnikom i 
aktivistom koji uspješno spaja art, dizajn 
u prostoru i društveni angažman. 

Mare svoje projekte bazira na 
iskorištavanju i prenamjeni brodskih 
kontejnera za instalacije u prostoru koje 
ujedno imaju i namjenu kao umjetnički 
ateljei, galerije, koriste se na festivalima 
za ugostiteljsku namjenu i slično. 
Treehouse, grupa koju Mare vodi, ima 
ured u glavnoj hali NDSM, odmah uz 
Pick Up club. Glavni projekt na kojem 






rade je umjetnički centar sastavljen od čak 
stotinu brodskih kontejnera u kojima se 
namjerava urediti prostore za umjetnike koji 
se bave različitim umjetničkim disciplinama, 
od raznih likovnih tehnika, preko glazbe 
i kazališta, do novih medija i društvenog 
aktivizma. Mare več ima dugogodišnje 
iskustvo rada s odbačenim kontejnerima i 
stvaranja novih mobilnih prostora za kul- 
turne i društvene aktivnosti koji su pritom 
i sami umjetničke instalacije. Treehouse 
sad upravlja kompleksom od tridesetak 
kontejnera koji se koriste za razne namjene, 
od skladišta do ateljea i malih izložbenih 
prostora, no novim projektom definitivno 
pomiče granice 

Iduči umjetnik, Vladimir Hristov, samostalni 
je umjetnik porijeklom iz Makedonije koji 
več dvadeset godina živi i radi u Nizozem- 
skoj. Vladimir također ima svoj umjetnički 
studio u glavnoj hali NDSM-a. Osim što živi i 
radi u Amsterdam Noord, novom gradskom 










žarištu kreativnih industrija, stalno je uključen 
u razne zajedničke projekte i društveno- 
politički usmjerena kulturna događanja. In- 
spiraciju crpi iz prezasičenosti informacijama, 
izbjegličke krize, vjerskog nasilja, naciona- 
lizma, financijskih nejednakosti u svijetu... 
Vladimir kaže kako umjetnik danas ne može 
ne vidjeti i ne reagirati na sve te stvari koje 
nas svakodnevno okružuju. Bez obzira što več 
gotovo dvadeset godina živi u Nizozemskoj, 
a surađuje s umjetničkim kolektivima širom 
svijeta, i dalje ima vrlo dobre kontakte s um- 
jetnicima iz Makedonije. 








DJOX FUTURA 

A KA 

DJORDJE SIMIC 

djoxfutura.com 
djoxfutura.tumbir.com/ 
www.face boo k.co m / d j oxfutu ra www. 

N unknovvn 
E unknown 


NADREALNI LIKOVI IZ 
IZMIJENJENIH STANJA SVIJESTI 



Još jedan umjetnik kojeg valja predstaviti je 
Djordje Simic iz Amsterdama. Djordja vjeroja- 
no najbolje poznaju članovi mnogih domaćih 
bendova s obzirom da često pomaže glazben- 
im sastavima s ovih prostora oko bookiranja 
koncerata i organiziranja dijela europskih 
turneja u Nizozemskoj. U Hrvatskoj je protekle 
godine nastupio sa svojim bendom Nause- 
ahtake u kojem je zadužen za programiranje, 
elektroniku i sampleove i vizualizacije. 

Uz glazbu bavi se i drugim oblicima umjet- 
nosti od čega se izdvaja likovni rad koji stvara 
pod pseudonimom Djoxfutura ( focebook.com/ 
djoxfutura ). U radu kombinira različite stilove, 
tehnike i medije, a većinu njegovih djela čine 
nadrealni likovi iz izmijenjenih stanja svijesti. 
Osim platna, kao medij za rad koristi recikli- 
rane materijale, a svoje uratke otiskuje na ma- 
jice kao autorske radove ili za promociju svog i 
drugih nizozemskih sastava. 





Overtoom 301 
1054 HW Amsterdam 
Netherlands 

N 52° 21' 36.33” 
E 4° 51' 56.44” 




MOTORNA PILA, 
DLIJETO I RAKETE 




Uz W139 tu je još jedna lokacija, 
društveno-kulturni centar OT301 koji 
se nalazi južno, nedaleko Leidseplei- 
na, u ulici Overtoom, na adresi 301. 

Povijest OT-a je slična kao i W139, 
zgrada je prvotno skvotirana da bi 
kasnije bila otkupljena po povoljnim 
uvjetima. Danas stanari, njih 24, 
otplaćuju kredit banci. 

Suvremeni umjetnik i aktivist Alex 
Fischer bavi se između ostalog ob- 
radom drveta - obišao je gotovo 
cijeli svijet gdje je svojom mot- 
ornom pilom i dlijetom izrađivao 
nesvakidašnje, ponekad zabavne ali i 
kritičke skuplture. Od zapaženijih ra- 
dova su "afrička raketa” koju je radio 
u Keniji za Nacionalni muzej Nairobi 
i VLS-1, drvena raketa izrađena u Sao 
Paulu. Posljednji "raketni” projekt 
izrađen je kao reakcija na rušenje 
nizozemskog aviona iznad Ukrajine 
2014. godine. 

Uz rad u drvetu, Alex već gotovo 
dvadeset godina izrađuje i izlaže svo- 
je grafitne kopije metalnih šahtova 
širom svijeta. Upravo su šahtovi bili i 
povod sastanka s ovim jedinstvenim 
multitasking umjetnikom. 

Zapažen je Alexov koncept postav- 
ljen prije nekoliko godina u W139 
gdje je zidove prekrio izložbom pres- 
lika šahtova koje je prikupio na svo- 
jim putovanjima. 



ARTI ET 



Rokin 112 
1012 LB Amsterdam 
Netherlands 


N 52° 22' 8.01” 
E 4° 53' 30.16” 


NEZAVISNA GALERIJA 
UTEMELJENA U XIX. STOLJEĆU 




Arti et Amicitiae je sljedeća zanimljiva 
nezavisna galerija koju smo posjetili. Os- 
novana je još 1836. godine i nalazi se na 
adresi Rokin 112. 

Izvana nalikuje na neku klasičnu galeriju, 
muzej, glazbenu školu ili knjižnicu, a takav 
dojam utvrđuje i stubište kojim se pos- 
jetitelj uspinje prema izložbenom pros- 
toru. Zanimljivost ove zgrade je činjenica 
da je Arti jedina galerija u Amsterdamu 
s prirodnim svjetlom - strop je u cijelos- 
ti izrađen od mliječnog stakla što daje 
veličanstveni ugođaj. 

U Artiju je upravo bila otvorena izložba 
umjetničkog kolektiva Rhythm Section s 
kojim Alex ponekad surađuje. Većina ra- 
dova velikog formata direktno je iscrtana 
ili izrađena na zidovima, manji formati 
su postavljeni nasuprot, dok je u manjoj, 
zatam njenoj prostoriji postavljena video 
instalacija. 














Grebbeberglaan 15 
3527 VX Utrecht 
Netherlands 


N 52° 4' 45.37” 
E 5° 5' 53.68” 


TEHNIČKA ŠKOLA PREUREĐENA U 
KREATIVNO-DRUŠTVENO-KULTURNI HUB 




Osim Amsterdama, i drugi gradovi u Nizo- 
zemskoj imaju izuzetno razvijenu društveno- 
kulturnu scenu, odlično opremljenu infra- 
strukturu i brojne organizacije. Jedan od 
zanimljivijih gradova je Utrecht, koji se nalazi 
na pola sata vožnje vlakom od Amsterdama. 
Ovaj studentski grad često nazivaju “Amster- 
dam bez turista" što govori da na ulicama 
nema one gužve, a u centru se uglavnom čuje 
nizozemski jezik. 

De Pionier je zgrada nekadašnje tehničke škole 
preuređena u kreativno-društveno - kulturni 
hub u kojem su smještene brojne organizacije 
i start-up-ovi iz Utrechta, od malih arhitek- 
tonskih ureda, nezavisnih video produkcija, 
te organizacija koje rade s djecom i mladima, 
imigrantima i slično. 

Jedna od organizacija koje svoje mjesto imaju 
u De Pionieru je Critical Mass. Aktivnosti su im 
usmjerene na prevenciju nasilnog ponašanja, 
netrpeljivosti, bullyinga. Kako bi lakše došli 







CRITICAL 


MASS 


Critical Mass maakt interactieve tentoonstellingen, films en games die 
mensen laten nadenken over hoe we met elkaar samenleven en omgaan m, t 
conflicten. Critical Mass speelt met moeilijke thema's die iedereen in d* 
samenleving raken. www.critica.ma « m 






do svojih korisnika i potanuli ih na 
sudjelovanje koriste nove tehnologi- 
je i suvremene umjetničke prakse. 
Većina akcija zasniva se na kombi- 
naciji recikliranja brodskih kontejnera 
(!!!) i drugih industrijskih materijala s 
informatičkom interaktivnom opre- 
mom i društveno angažiranim radom. 
Najveći projekt koji rade u suradnji s 
osnovnim školama, VRIEND&VIJAND, 
sastoji se od mobilnih brodskih 
kontejnera koji su preuređeni u pet 
odvojenih soba u kojima se sudionici 
/ gledatelji suočavaju s traumama 
vršnjačkog nasilja i neprihvaćanja 
različitosti, ponašanja s kojim se 
često suočavaju "oni drugačiji". 

Drugi multimedijalni projekt, ONDER 
5PANNING, bavi se naslijeđem 
Drugog svjetskog rata, te razlozima i 
društvenom klimom uoči njegovog 
početka. — > http://www.criticalmass. 
nl/portfolio-item/onder-spanning/ 

Treći projekt, Kind onder Vuur, 
mobilna je instalacija u obliku 
crvenog križa također namijenjena 
osnovnoškolcima ... — > http://www. 
criticalmass.nl/ portfolio-item / ki nd- 
onder-vuur/ 

Jedan od voditelja organizacije je Luc 
Lauvvers koji je do sad je sudjelovao 
u rezidencijalnim programima u Sara- 
jevu i Novom Sadu. 

Nakon kratkog i sadržajnog obilaska 



više nizozemskih lokacija i upoznavanja s 
akterima tamošnje scene otvara se čitav niz 
novih kontakata i prilika za kulturnu razm- 
jenu. 

Unatoč velikoj živosti, brojnim lokacijama 
i vrhunskim uvjetima za rad umjetnici i 
aktivisti i dalje su pristupačni i zaintere- 
sirani za različite oblike kulturne razmjene 
na međunarodnoj razini, počevši od man- 
jih gostovanja i organiziranja izložbi do 
rezidencijalne razmjene i rada na većim 
zajedničkim projektima. Takav odnos i in- 
teres za korištenje različitosti, kao i otvore- 
nost za nove ideje i tehnologije, očito su 
jedan od razloga uspjeha nizozemske kul- 
turne scene. 

Zaključujem da nije čudo da brojne orga- 
nizacije širom svijeta rado sklapaju part- 
nerstva s tamošnjom scenom koja doslovce 
živi od različitosti 

